Det skriver Morgenavisen Jyllands-Posten. Transportminister Hans Christian Schmidt (V) indkalder i næste uge en række af de største europæiske togoperatører til et møde, hvor de skal komme med deres bud på, hvordan de kan konkurrere med DSB på strækningen fra København til Aalborg. - Tænk tilbage på dengang, da en flybillet var eksorbitant dyr. Den tid, tror jeg, ingen ønsker tilbage. Tilsvarende skal vi på togområdet have konkurrence, så borgerne selv kan vælge, hvilket togselskab de helst vil rejse med. Det vil give en bedre service og billigere priser, mener Hans Christian Schmidt. Arriva, der allerede har overtaget 15 pct. af jernbanedriften i Danmark, er klar til at tage kampen op, ligesom også britiske Virgin Rails er interesseret. Både hos SF og De Radikale er man positiv over for mere konkurrence, mens Socialdemokraternes trafikordfører, Magnus Heunicke, mener, at forslaget fra transportministeren er en rigtig dårlig idé.

Opsummering:
Nu skal DSB have konkurrence på den vigtigste togstrækning i Danmark - fra København til Aarhus og Aalborg